open-index/open-wikipedia-markdown huggingface dataset:
Huippuvuorten kuvernööri

**Huippuvuorten kuvernööri** () on Norjalle kuuluvan Huippuvuorten saariston hallinnollinen johtaja. Virka perustettiin vuonna 1925. Nykyisenä kuvernöörinä toimii Lars Fause, joka aloitti virassaan 1. heinäkuuta 2021.

Vuonna 2021 kuvernöörin norjankielinen nimi muutettiin sukupuolineutraaliksi nykyiseen muotoonsa: aiemmin titteli oli virallisesti *sysselmannen*.

## Toimenkuva ja nimitys
Kuvernööri edustaa Norjan kuningaskuntaa saarilla ja toimii samalla myös paikallisen poliisilaitoksen päällikkönä. Hän toimii Norjan oikeusministeriön alaisuudessa. Tavallisen paikallishallinnon lisäksi kuvernööri on Huippuvuorten ympäristönsuojelusta vastaava virkamies. Kuvernöörillä on valta karkottaa kenet tahansa, myös Norjan kansalaiset, joka ei kykene elättämään itse itseään Huippuvuorilla, kuten paikallinen laki vaatii.

Kuvernöörin nimittää virkaansa Norjan hallitsija ja virkakauden pituus on kolme vuotta. Oikeusministeriö voi jatkaa tämän kautta toisella kolmella vuodella tarvittaessa. Kuvernööriksi nimitettävän on täytettävä Norjan virkamiesten koulutusvaatimukset.

Kuvernöörin alkuperäinen virka-asunto, jossa hän myös työskenteli, sijaitsee longyearbyenissä ja valmistui vuonna 1950. Uusi virastotalo valmistui vuonna 2014 ja vanha rakennus toimii nykyään kuvernöörin virka-asuntona.

## Luettelo Huippuvuorten kuvernööreistä

Lähde:

## Lähteet
Ukkossydän

**Ukkossydän** (*Thunderheart*) on yhdysvaltalainen mysteerielokuva joka sai ensi-iltansa vuonna 1992. Sen on ohjannut Michael Apted ja käsikirjoittanut John Fusco, ja pääosissa näyttelevät Val Kilmer, Graham Greene ja Sam Shepard. 

## Juoni
*Ukkossydän* -elokuva sijoittuu 1970-luvun loppupuolelle. Siinä nuori FBI agentti Ray Levoi (Val Kilmer) lähetetään Pine Ridgen reservaattiin Etelä-Dakotaan tutkimaan siellä tapahtunutta lakota siouxien heimoneuvoston jäsenen Leo Fast Elkin (Allan R. J. Joseph) murhaa. Levoi on neljäsosaltaan intiaani komennetaan sinne sen vuoksi tekemään tutkimuksia, mutta hän on vieraantunut intiaanijuuristaan ja eikä ota tehtävää mielellään vastaan. Tutkimusten edistyessä hän joutuu tutustumaan intiaanien tapoihin, seremonioihin ja uskomuksiin jotka ovat jääneet hänelle vieraiksi.

## Näyttelijät

Lähde: 

## Taustaa
Elokuvan ohjaaja Michael Apted on ohjannut dokumenttielokuvia mikä näkyy hänen ohjaamissaan fiktiivisissä elokuvissa myös. Juuri ennen *Ukkossydän* -elokuvaa hän ohjasi Robert Redfordin tuottaman dokumenttielokuvan *[[Incident at Oglala]]* joka sai ensi-iltansa samana vuonna, ja kertoo Wounded Kneen valloituksesta, jossa Amerikan intiaaniliike (*American Indian Movement*) ja paikalliset oglala-siouxit valloittivat etelädakotalaisen Wounded Kneen kylän. Sen yhteydessä tapahtuneessa ampumatapauksessa kuoli kaksi FBI:n agenttia ja heidän ampumisestaan tuomittiin AIM:n jäsen Leonard Peltier. *Ukkossydän* perustuu löyhästi näihin tapahtumiin.

## Lähteet

## Aiheesta muualla
* 
* 
*
Michael Estrada

**Michael Steveen Estrada Martínez** (s. 7. huhtikuuta 1996 Guayaquil) on ecuadorilainen jalkapalloilija, pelipaikaltaan hyökkääjä. Hän on pituudeltaan 187-senttimetrinen. Hän pelasi kotimaassaan vuoden 2019 loppuun saakka ja on sen jälkeen pelannut Meksikossa ja puoli vuotta lainasopimuksella Yhdysvalloissa MLS-seura D.C. Unitedissa.

Estrada pelasi Ecuadorin maajoukkueessa ensimmäisen kerran vuonna 2017. Hän pelasi kolme ottelua Copa Américassa 2021. Hän kuuluu Ecuadorin joukkueeseen MM-kilpailuissa 2022 ja on ennen MM-turnausta pelannut 35 maaottelua, joissa hän on tehnyt kahdeksan maalia.

## Lähteet
Svalbard Bryggeri

**Svalbard Bryggeri** on Longyearbyenissä, Huippuvuorilla toimiva maailman pohjoisin panimo.

Robert ja Anne Grete Johansen saivat idean Svalbard Bryggerin perustamisesta vuonna 2007. Panimo Longyearbyeniin perustettiin neljä vuotta myöhemmin. Vuonna 2015 tulivat saataville ensimmäiset tuotteet. Norjan vuodesta 1928 voimassa ollut vanha laki oli kieltänyt alkoholijuomien tuottamisen Spitsbergenillä, mutta vuosia kestäneet neuvottelut Oslon viranomaisten kanssa johtivat toiminnan mahdollistaneen lakimuutoksen tekemiseen vuonna 2014. Vuonna 2015 pidettyjen avajaisten yhteydessä pidettiin myös Oktoberfest.

Svalbard Bryggeri tuottaa monia erilaisia oluita Spitsbergen-nimellä. Lisäksi se valmistaa stoutia Gruve 3 stiger (11 til-%). Vuonna 2019 tuotevalikoima laajeni myös kivennäisvesillä (maustamaton ja sitrus). Kaikissa Huippuvuorten oluissa kuusitoista prosenttia oluen panemiseen käytetystä vedestä tulee Bogerbreenin jäätiköltä. Svalbard Bryggerin olutta on myyty paitsi Huippuvuorilla, myös Norwegian Air Shuttlen lennoilla. Raaka-aineita panimolle toimitetaan Euroopasta ja Yhdysvalloista (muun muassa maltaita Suomesta).

## Lähteet
Huippuvuorten yliopistokeskus

**Huippuvuorten yliopistokeskus** (, lyh. **UNIS**) on Huippuvuorilla sijaitseva vuonna 1993 perustettu korkeakouluopetusta tarjoava laitos. Se on maailman pohjoisin yliopistokampus.

Yliopistokeskus on virallisesti valtio-omisteinen yritys, jota hallinnoi Norjan opetus- ja tutkimusministeriö, joka on myös UNIS:n päätoiminen rahoittaja. Vuonna 2021 yliopistokeskuksen budjetti oli 36&nbsp;322&nbsp;000 kruunua. Kaikki opetus on englanninkielistä.

Yliopistokeskus ei virallisesti kerää lukukausimaksuja, mutta opiskelijoiden tulee maksaa 590 kruunun maksu lukukautta kohden. Lisäksi kenttätyötä tekeviltä opiskelijoilta kerätään ylimääräinen 200 kruunun maksu päivää kohden.

Vuonna 2021 yliopistossa oli 482 opiskelijaa, joista 60&nbsp;prosentilla oli takana aikaisempia opintoja norjalaisista yliopistoista. Jatko-opiskelijoita oli 29. Vuodesta 2016 alkaen yliopistokeskuksen johtajana on toiminut Harald Ellingsen.

## Lähteet
Paimion Vistan työväentalo

**Paimion Vistan työväentalo** on Paimion Vistan kylässä sijainnut työväentalo. Talo on nykyään yksityisomistuksessa ja toimii nimellä Iskun talo.

## Historiaa

Paimion Vistan työväenyhdistys perustettiin vuonna 1904. Työväentalo rakennettiin vuonna 1909. Alun perin talo oli vinkkelin muotoinen, mutta talon sisäkulmaan rakennettiin myöhemmin eteiskuisti. Talo peruskorjattiin 2017. 

## Rakennus
Talo on hirsirunkoinen. Se verhoiltiin jossain vaiheessa mineriittilevyillä. 

## Lähteet
Rallinuotti

**Rallinuotti** eli ajo-ohje on rallissa käytetty merkintä, jolla kuvataan tietä, tien luonnetta, mutkien suuntaa ja niiden jyrkkyyttä, välimatkoja ja käytettävää ajonopeutta.

Ennakkoon tutustuttavissa kilpailuissa kartanlukija kirjaa kuljettajan nuotit kilpailua edeltävänä ennakkoontutustumisjaksolla ("recce"), joilla kuvataan erikoiskokeen tiestön luonnetta. Ensimmäisellä tutustumisella nuotit kirjataan käsin nuottivihkoon ja toisella tutustumisella kartanlukija lukee ne takaisin kuljettajalle, jolloin niihin voi vielä tehdä muutoksia. Itse kilpailussa kartanlukija kertoo kuljettajalle edessä olevaa tietä lukemalla nuotteja. Nuotteja voidaan korjata vielä rallissa keskellä erikoiskoetta. Tutustumisen aikana liikutaan normaalien tieliikenteen sääntöjen mukaan vain tuotantoautoa käyttäen ja kilpailijoiden toimintaa valvotaan nuotituksen aikana.

Nuoteissa on omat "murteensa" ja nuotit vaihtuvat kuljettajan, kartanlukijan ja auton vaihtuessa.
Nuoteissa on myös merkintöjä kiintopisteistä reitin varrella kuten sähköpylväistä, taloista ja suurista puista viitteinä.
Nuotissa on aina tulevan mutkan suunta (vasemmalle tai oikealle) sekä mutkan jyrkkyys ja etäisyys sitä ennen. Lisäksi mutkaa voidaan kuvata lisäohjeilla kuten "pysy sisällä" tai "älä leikkaa" tai ohje kiristymisestä tai avautumisesta ulostuloa kohti. Lisäksi tien kallistumiset, harjanteet ja olosuhteet kuten kuopat merkitään nuotteihin.
Nuotissa mutkan jyrkkyys voidaan ilmoittaa asteikolla, jossa suurin numero on jyrkin (1..9) tai vaihtoehtoisesti suurin numero on nopein (1..6). Numeron sijaan voidaan käyttää myös sanallista kuvausta ("helppo", "akuutti").

Esimerkki nuottimerkinnästä Jemba-järjestelmällä:

```
R5/CR L3 n.c. 100 R1 tidy into L2 300 !! Jump L2/ kick into R3>
```


## Katso myös
* Serpo

## Lähteet
Paraisten Koivuhaantien työväentalo

**Paraisten Koivuhaantien työväentalo** on Paraisten kaupungissa Koivuhaantiellä sijainnut työväentalo. Se on nykyään Odd Fellows -veljeskunnan toimitalo.

## Historiaa
Työväentalo on rakennettu vuoden 1908 paikkeilla. Se on ollut alun perin vinkkelin muotoinen. Talon sisäkulmaan on myöhemmin rakennettu lisärakennus..  

## Lähteet
Sofia Arkelsten

**Sofia Arkelsten** (s. 6. joulukuuta 1976) on ruotsalainen Maltillinen kokoomus -puolueen poliitikko.

Arkelsten edusti puoluettaan Ruotsin valtiopäivillä vuosina 2006–2018. Hänet valittiin Tukholman kunnan vaalipiiristä. Ammattinimikkeeltään hän oli tuolloin informaatiopäällikkö. Arkelsten toimi Maltillisen kokoomuksen puoluesihteerinä vuosina 2010–2012 ja pääsi tämän jälkeen Ruotsin valtiopäivien ulkoasiainkomitean puhemieheksi, jona hän toimi vuoteen 2014 saakka.

Arkelsten kertoi vuonna 2014 saaneensa diagnoosin MS-taudista. Hän pääsi uuden hoitomuodon koeryhmään. Arkelsten on naimisissa IT-konsultantti Olof Torvestigin kanssa, ja hänellä on tytär.

## Lähteet
Frederiksstaden

**Frederiksstaden** on Kööpenhaminan kaupunginosa. Se sijaitsee sisäkaupungin tilastoalueella eli kaupungin keskustassa. Vuonna 2022 siellä oli noin kymmenentuhatta asukasta.

Kaupunginosa on saanut nimensä kuningas Fredrik V:n mukaan. Hän päätti vuonna 1749 rakennuttaa uuden kaupunginosan lähelle satamaa käyttäen palaneen Sophie Amalienborgin linnan puiston ja sotaväen harjoituskentän rakennusmaaksi. Nykyisin aluetta rajaavat rantaviivan lisäksi Esplanadi, Sankt Annan aukio ja Bredgade. Alueen jakavat neljään osaan ristiin kulkevat suuret kadut, Amaliegade ja Fredriksgade. Fredriksgaden päähän kuningas rakennutti katseenvangitsijaksi uuden kirkon, jonka nimeksi tuli Fredrikskirke. Rakennuskaavan suunnitteli hoviarkkitehti Nicolai Eigtved, ja siinä on vaikutteita Saksasta ja Ranskasta. Uudelta alueelta jaettiin tontteja ilmaiseksi niille, jotka sitoutuivat rakentamaan talon arkkitehdin ohjeiden mukaan viiden vuoden kuluessa. Keskusaukion reunoilta kuningas varasi tontteja lähipiirilleen.

## Lähteet
Robin Danes

**Robin Walter Danes** (s. 1. elokuuta 2001 Köln) on saksalais-suomalainen koripalloilija, joka edustaa Katajaa. Danes on pelipaikaltaan pieni laitahyökkääjä ja hänet tunnetaan tarkkana kaukoheittäjänä.

Danesin molemmat vanhemmat ovat suomalaisia, mutta hän asui lähes koko lapsuusaikansa Saksassa. Danes aloitti ammattilaisuransa vuonna 2020 Bundesliiga-joukkue Mitteldeutscher BC:n riveissä, jossa hän pelasi yhteensä 30 ottelua kahden pelikauden aikana.

Kesällä 2022 Danes muutti Suomeen, kun hän siirtyi Katajaan kaksivuotisella sopimuksella. Hän pelaa Katajan edustusjoukkueen lisäksi myös seuran kakkosjoukkueessa.

Danesin piste-ennätys Korisliigassa on 10 pistettä.

## Lähteet
Perniön Aseman työväentalo

**Perniön aseman [[työväentalo]]** sijaitsee Salon kaupungissa Perniössä entisessä asemakylässä korkean mäen päällä. Talo on myyty vuonna 2019 Perniön VPK:lle.

## Historiaa

Perniön työväenyhdistys perustettiin vuonna 1904. Työväentalo rakennettiin vuosina 1908–1910 yhdistyksen taloksi. Rakennuspiirustukset teki Sikstus Rönnberg. Taloa laajennettiin rakentamalla pari pukuhuonetta talon taakse. Alun perin päädyt ovat olleet koristeelliset ja päädyistä hieman viistotut.. Talon pinta-ala on 330 m², ja juhlasalissa on tilaa 200 henkilölle. Tontin pinta-ala oli 5&nbsp;000 m². Taloa on remontoitu useaan otteeseen.

Talo siirtyi vuonna 2019 Perniön VPK:n omistukseen.

## Lähteet
Thomas Tumba

**Thomas Tumba** (s. 15. huhtikuuta 2001) on suomalainen koripalloilija, joka edustaa Katajaa. Hän on pelipaikaltaan laitahyökkääjä.

Tumba syntyi Angolassa, josta hän muutti äitinsä kanssa Kotkaan ollessaan kaksivuotias. Koripalloharrastuksen Tumba aloitti Kotkan Peli-Karhuissa.

Kotkasta Tumba muutti myöhemmin Helsinkiin, jossa hän edusti HBA-Märskyä vuosina 2017-2021. Tämän jälkeen Tumba pelasi yhden kauden Yhdysvalloissa ennen siirtymistään Katajaan.

Tumba on pelannut yhteensä 76 ottelua juniorimaajoukkueissa. Hän on voittanut 16-vuotiaiden SM-kultaa vuonna 2017 ja SM-pronssia vuonna 2016 KTP:n joukkueessa.

Tumban piste-ennätys Korisliigassa on 32 pistettä.

## Lähteet
Yhteiskunnallisesti merkittävien tapahtumien televisiointilista

**Yhteiskunnallisesti merkittävien tapahtumien televisiointilista** on luettelo niistä televisioiduista tapahtumista, jotka Euroopan talousalueeseen kuuluvat valtiot ovat alueellaan määritelleet sellaisiksi, että yksinoikeuden haltijan on esitettävä niitä maksuttomalla televisiokanavalla niiden erityisen yhteiskunnallisen merkityksen vuoksi. Merkittävän osan väestöstä tulee voida seurata tapahtumia kokonaan tai osittain joko suorana tai nauhoitettuna ilman erillistä korvausta.

Velvollisuus koskee sellaista televisiotoiminnan harjoittajaa, joka on hankkinut yksinoikeuden kyseisen tapahtuman lähettämiseen. Jos yksinoikeuden hankkinut televisiotoiminnan harjoittaja ei toteuta lähetystä itse, se on velvollinen luovuttamaan oikeuden korvausta vastaan toiselle, jos toinen sitä pyytää. Televisiointilistojen säätämisen mahdollistaa Euroopan unionin AVMS-direktiivi (2010/13/EU).

Jäsenvaltioiden on ilmoitettava yhteiskunnallisesti merkittävien tapahtumien televisiointilistat Euroopan komissiolle, joka tarkistaa, että ne noudattavat EU-oikeutta, ja julkaisee ne *[[Euroopan unionin virallinen lehti|Euroopan unionin virallisessa lehdessä]]*. Komission mukaan EU-jäsenvaltioista Belgia, Irlanti, Italia, Itävalta, Puola, Ranska, Saksa, Suomi, Tanska ja Unkari ovat säätäneet tällaisen televisiointilistan. Ne käsittävät suurimmaksi osaksi urheilutapahtumia, mutta esimerkiksi Itävallan listalla on myös Wienin filharmonikkojen uudenvuoden konsertti ja Italian listalla La Scala -oopperan näytäntökauden avausnäytös.

## Suomessa
Suomessa AVMS-direktiivi on tuotu kansalliseen lainsäädäntöön sähköisen viestinnän palveluista annetulla lailla, jonka 212 §:ssä on luovutettu valtioneuvostolle valta säätää yhteiskunnallisesti merkittävien tapahtumien televisiointilistasta. Lista säädettiin ensimmäisen kerran vuonna 2007. Vuodesta 2021 alkaen siihen ovat kuuluneet seuraavat tapahtumat.

# Kansainvälisen olympiakomitean järjestämät kesä- ja talviolympialaiset
# Kansainvälisen jalkapalloliiton (Fifa) järjestämien miesten ja naisten jalkapallon maailmanmestaruusloppukilpailujen avaus-, puolivälierä-, välierä- ja loppuottelut sekä Suomen maajoukkueen ottelut
# Euroopan jalkapalloliiton (Uefa) järjestämien miesten ja naisten jalkapallon Euroopan mestaruusloppukilpailujen avaus-, puolivälierä-, välierä- ja loppuottelut sekä Suomen maajoukkueen ottelut
# Kansainvälisen jääkiekkoliiton (IIHF) järjestämät miesten ja naisten jääkiekon maailmanmestaruuskilpailut
# Kansainvälisen hiihtoliiton (FIS) järjestämät pohjoismaisten hiihtolajien maailmanmestaruuskilpailut
# Kansainvälisen yleisurheiluliiton (WA) järjestämät yleisurheilun maailmanmestaruuskilpailut
# Euroopan yleisurheiluliiton (EAA) järjestämät yleisurheilun Euroopan mestaruuskilpailut

## Lähteet
Paulus Hofhaimer

**Paulus Hofhaimer** (1459–1537) oli itävaltalainen urkuri ja säveltäjä. Hän sävelsi neliäänisiä latinankielisiä oodeja ja saksankielisiä lauluja. Hänen urkusävellyksistään on säilynyt vain muutamia. Hänen maallisia sävellyksiään on kokoelmassa *Gassenhawerlin und Reutterliedlin* (painettu 1535).. Muita hänen teoksiaan on hänen Ludwig Senflin kanssa säveltämänsä *Harmoniae poëticae* (1539).

Hofhaimer oli aikansa merkittävimpiä urkureita ja saksankielisten laulujen säveltäjiä. Hän opiskeli ensin keisari Fredrik III:n hovissa. Vuonna 1478 hänestä tuli Sigismund Tirolilaisen hoviurkuri, ja vuodesta 1489 hän oli keisari Maximilian I:n palveluksessa nimikkeellä *Obrister Organist* (’ensimmäinen urkuri’). Maximilianin kuoltua 1519 Hofhaimer toimi kuolemaansa asti Salzburgin arkkipiipan urkurina.

## Lähteet

## Aiheesta muualla
Daniel Rostén

**Daniel Rostén** (s. 1977) on ruotsalainen black metal -laulaja, -kitaristi ja -basisti. Hän on käyttänyt myös taiteilijanimiä Mortuus ja Arioch. Arioch-nimellä Rostén on toiminut Funeral Mistin keulahahmona sekä Triumphatorin laulajana ja kitaristina.

Vuonna 2004 Rostén aloitti laulamisen Marduk-yhtyeessä Mortuus-nimellä. Black metalin parissa tekemänsä työn ohella hän on johtanut graafisen suunnittelun yritystä nimeltään Holy Poison Design. Ruotsalainen ETC-lehti väitti Rosténin ja rumpali Fredrik Widigsin tehneen vuonna 2016 laajoja ostoksia uusnatsien Pohjoismainen vastarintaliike -järjestön nettikaupasta. Esittämässään vastineessa Marduk-yhtye kiisti vuonna 2018 kahteen muusikkoon kohdistetut syytökset.

## Lähteet
Jemenin demokraattinen tasavalta

**Jemenin demokraattinen tasavalta** (arabiaksi جمهورية اليمن الديمقراطية *Jumhūrīyat al-Yaman ad-Dīmuqrāṭīyah*, tunnettiin myös nimellä **Etelä-Jemen**) oli vuonna 1994 Jemenin sisällissodan aikana Jemenin tasavallasta irtautunut tunnustamaton valtio. Sen alue kattoi koko Jemenin demokraattisen kansantasavallan eli Etelä-Jemenin alueen. Valtion hallitus oli marxilais-leniniläinen.

Adenista käsin johdetun, presidentti Ali Salim al-Beidhin ja pääministeri Haidar Abu Bakr al-Attasin johtama valtio ei saanut kansainvälistä tunnistusta, vaikka se saikin tukea Saudi-Arabiasta. 

Valtion joukot epäonnistuivat saamaan valta-asemaa Jemenissä, ja ne hävisivät sisällissodan heinäkuussa 1994.

## Lähteet
Claudia Harrison

**Claudia Harrison** on brittiläinen näyttelijä.

Harrison esittää kuningatar Elisabet II:n tytärtä prinsessa Annea draamasarja *[[The Crown (televisiosarja)|The Crownin]]* viidennellä ja kuudennella tuotantokaudella (2022–2023). Kyseessä on Harrisonin parikymmenvuotisen näyttelijänuran kansainvälisesti näkyvin rooli. Hänellä on ollut pienempiä televisiorooleja muun muassa sarjoissa *[[Holby Cityn sairaala]]*, *[[Humans]]*, *[[IT-porukka]]*, *[[Midsomerin murhat]]*, *[[Murphyn lailla]]* ja *[[Ryhmä Pullman]]*.

Harrison on esiintynyt myös Peter Bogdanovichin ohjaamassa elokuvassa *[[Murha vailla syyllistä]]* (*The Cat’s Meow*, 2001).

## Lähteet

## Aiheesta muualla
*
Kjell Perder

**Kjell Perder** (s. 3. syyskuuta 1954 Tjärstad, Itä-Götanmaa) on ruotsalainen säveltäjä.

Perder opiskeli luovaa kirjoittamista ja musiikkitiedettä Uppsalan yliopistossa. Tämän jälkeen hän siirtyi Tukholman kuninkaalliseen musiikkikorkeakouluun, josta sai maisterin arvon vuonna 1983. Perder jatkoi opintojaan sävellyksessä vuosina 1984–1988 Arne Mellnäsin, Sven-David Sandströmin, Brian Ferneyhoughin ja muiden johdolla. Hän pääsi myös stipendien turvin opiskelemaan ulkomaille vuosina 1986 ja 1987. Tuolloin hän sai muun muassa sävellyksen oppitunteja John Lambertilta Lontoon Royal College of Musicissa. Perder sai jatko-opintojensa päätteeksi diplomin sävellyksessä vuonna 1988. Hänestä tuli Ruotsin säveltäjäliiton (Föreningen svenska tonsättare, FST) jäsen vuonna 1989.

Perder teki säveltäjänä debyyttinsä vuonna 1980, jolloin hänen kamarimusiikkisävellyksensä kantaesitettiin Helsingissä Ung nordisk musik -tapahtumassa. Hänen teoksiaan on sittemmin esitetty monissa maissa Euroopassa, Aasiassa sekä Pohjois- ja Etelä-Amerikoissa. Levytyksiä Perderin sävellyksistä on julkaissut muun muassa Phono Suecia. Perderin tuotannon joukossa on kuoroteoksia, kamarimusiikkia, orkesterimusiikkia, oratorioita ja oopperoita. Teoksia ovat tilanneet häneltä muiden muassa Tukholman kuninkaallinen ooppera, Ruotsin kansallinen radio ja Orphei Drängar. Monia Perderin sävellyksistä ovat innoittaneet ihmisoikeusteemat, antirasismi ja ilmastoaktivismi.

Perder on opettanut sävellystä, musiikin teoriaa ja musiikin historiaa Tukholman musiikkipedagogisessa instituutissa, Uppsalan yliopistossa, Örebron yliopiston musiikkikorkeakoulussa ja muualla. Vuosina 1992–1996 ja 2007–2013 hän oli associate professor Tukholman kuninkaallisessa musiikkikorkeakoulussa. Vuonna 2016 julkaistiin Perderin kirja *Älska körsång!* (2016).

## Lähteet
Ove Hansen

**Ove Hansen** (24. syyskuuta 1909 Slagelse – 5. toukokuuta 1997) oli tanskalainen sosiaalidemokraattinen poliitikko. Hän istui kansankäräjillä vuosina 1953–1973 ja 1975–1977 sekä toimi Tanskan kauppa- ja Pohjoismaa-ministerinä 1967–1968. Lisäksi hän oli Ballerupin pormestari 1952–1967 ja Euroopan parlamentin jäsen 1976–1977.
## Lähteet

## Aiheesta muualla
* ''Ove Hansen'' Tanskan kansankäräjien verkkosivuilla
Wilhelm Hofmeister

**Wilhelm Hofmeister** (1824–1877) oli saksalainen kasvitieteilijä.

Hofmeister oli vuodesta 1863 professorina Heidelbergin yliopistossa ja vuodesta 1872 Tübingenin yliopistossa. Hän teki keskeisiä tutkimuksia etenkin siemenkasvien siitoksesta sekä ja itiökasvien ja siemenkasvien välisestä geneettisestä sukulaisuudesta.  Hän julkaisi vuodesta 1851 yhdessä Heinrich Anton de Baryn, Thilo Irmischin ja Julius Sachsin kanssa teoksen *Handbuch der physiologischen Botanik*, johon hän kirjoitti osat ”Lehre von der Pflanzenzelle” ja ”Allgemeine Morphologie der Gewächse”.

## Lähteet

## Aiheesta muualla
Hudiksvalls Tidning

**Hudiksvalls Tidning** (lyh. **HT**; 1909–1986 *Hudiksvalls-Tidningen*) on ruotsalainen vuonna 1909 perustettu paikallislehti, jonka kotikunta on Hudiksvall. Lehti ilmestyy paperisena neljästi ja sähköisenä viidesti viikossa. Se on poliittiselta linjaltaan keskustalainen ja kuuluu Bonnier-konserniin.
## Lähteet

## Aiheesta muualla
* Lehden verkkosivut
Tyge Dahlgaard

**Tyge Dahlgaard** (8. huhtikuuta 1921 Kööpenhamina – 20. joulukuuta 1985) oli tanskalainen sosiaalidemokraattinen poliitikko ja diplomaatti. Hän toimi Tanskan kauppa- ja Pohjoismaa-ministerinä 1966–1967. Pääministeri Jens Otto Krag erotti Dahlgaardin hallituksesta, kun tämä oli puolustanut Kreikan kanssa käytävää kauppaa sotilasjuntan vallankaappauksen jälkeen. Myöhemmin Dahlgaard toimi suurlähettiläänä useissa maissa, muun muassa Serbiassa, Etelä-Koreassa ja Japanissa.
## Lähteet

## Aiheesta muualla
* ''Tyge Dahlgaard'' Tanskan kansankäräjien verkkosivuilla
Sophus Andersen

**Sophus Emil Andersen** (8. joulukuuta 1859 Kööpenhamina – 19. syyskuuta 1923 Kööpenhamina) oli tanskalainen säveltäjä ja musiikkikritiikko.

Andersen opiskeli lapsena ensin pianonsoittoa isänsä Fritz Andersenin ja sitten viulunsoittoa Frederik Hilmerin johdolla. Vuonna 1877 hän pääsi ylioppilaaksi, minkä jälkeen hän opiskeli sävellystä Thorvald Hansenin ja laulamista Albert Meyerin johdolla. Myöhemmin Andersen itse työskenteli Meyerin konservatoriossa. Vuonna 1890 Andersen suoritti opettajatutkinnon ja aloitti työskentelyn opettajana Kööpenhaminassa. Vuonna 1906 hän sai kyvyistään sävellyksessä stipendin (Det anckerske Legat), jonka turvin hän opiskeli Saksassa, Ranskassa, Italiassa ja Lähi-idässä. *København*-lehden musiikkiarvostelijana hän toimi vuodesta 1892.

Andersenin tuotanto koostuu enimmäkseen laulumusiikin teoksista, joiden joukossa on romansseja ja hengellisiä lauluja. Laajamuotoisempia hänen teoksistaan ovat *2den April* (1901), *Husmandskantate* (1903) ja melodraama *Historien om en Moder* (1909) ja musiikki kansannäytelmään *Barken Margrethe af Danmark* (1919). Andersen meni 29. maaliskuuta 1899 Kööpenhaminassa naimisiin Alvilda Margrethe Victoria Olsenin (1859–1924) kanssa.

## Lähteet

## Aiheesta muualla
* IMSLP: nuotteja
Emelie Schepp

**Emelie Schepp** (s. 1979) on ruotsalainen rikoskirjailija.

Schepp työskenteli projektipäällikkönä mainosalalla ennen kuin aloitti uransa kirjailijana. Hän ei alun perin saanut kustantamoilta kiinnostusta osakseen, joten hän päätti yhdistää kirjallisuuden liiketoimintaan ja perusti miehensä kanssa oman kustantamonsa. Vuonna 2013 ilmestyi Scheppin esikoisteos *Märkta för livet* (suomennettuna *Ikuisesti merkitty*, 2017), jota myytiin kuudessa kuukaudessa 40&nbsp;000 kappaletta. Näin Scheppistä tuli Ruotsin menestynein omakustanteinen kirjailija. Menestyksen myötä kustantajat kuitenkin kiinnostuivat, ja myöhemmin Schepp solmi kustannussopimuksen HarperCollinsin kanssa.

Scheppin kirjojen päähenkilö on syyttäjä Jana Berzelius ja tapahtumat on sijoitettu Norrköpingin kaupungiin, jossa Schepp itse on perheensä kanssa asunut. Vuonna 2022 Jana Berzelius -sarjan kirjoja oli myyty jo lähes kolme miljoonaa kappaletta kolmessakymmenessä eri maassa. Schepp sai parhaan rikoskirjailijan CrimeTime Specsavers Readers' Choice -palkinnot vuosina 2016, 2017 ja 2018.

Schepp on naimisissa Henrik Scheppin kanssa. Hänellä on lapset Philip ja Filippa sekä lapsipuolet Ida ja Hanna.

## Suomennetut teokset
* 
* 
* 
* 
* 
* 
* 

## Lähteet
Cecilia Rydinger

**Cecilia Rydinger Alin** (s. 1961) on ruotsalainen kuoronjohtaja ja kapellimestari.

Rydinger toimi vuosina 1988–2009 sekakuoro Allmänna Sångenin taiteellisena johtajana. Hänen johdollaan voitettiin European Grand Prix for Choral Singing vuonna 2005 Bulgarian Varnassa. Rydinger oli myös Värmlandsoperanin pääkapellimestari Karlstadissa vuosina 1994–1998. Hän on lisäksi johtanut oopperatuotantoja Ruotsin kuninkaallisessa oopperassa ja Den Jyske Operassa. Syksyllä 2008 Rydinger valittiin Uppsalan Orphei Drängarin kuoronjohtajaksi ja taiteelliseksi johtajaksi.

Rydinger on toiminut orkesterinjohdon professorina Tukholman kuninkaallisessa musiikkikorkeakoulussa. Hänet valittiin Ruotsin kuninkaallisen musiikkiakatemian jäseneksi vuonna 2004. Vuonna 2005 kuningas Kaarle XVI Kustaa myönsi Rydingerille Litteris et Artibus -mitalin panoksista ruotsalaiseen musiikkielämään. Vuonna 2009 Föreningen Sveriges Körledare nimesi hänet Vuoden kuoronjohtajaksi (Årets körledare).

## Lähteet
Indremisjonsforbundet

**Sisälähetysyhdistys** (, **ImF**, vuoteen 2000 asti **Det Vestlandske Indremisjonsforbund**) on norjalainen sisälähetysjärjestö, joka on perinteisesti toiminut Norjan kirkon sisällä.

Järjestö perustettiin vuonna 1898 Bergenissä nimellä Det Vestlandske Indremisjonsforbund, nykyinen nimi otettiin käyttöön vuonna 2000. Järjestö on teologisesti konservatiivinen ja matalakirkollinen. Sillä on noin 1&nbsp;500 piiriä ja yhdistystä, mukaan lukien 450 lapsi- ja nuorisopiiriä. Järjestö toimii eri puolilla Norjaa. Yhdistys ylläpitää kuutta kansanopistoa, raamattukoulua Bildøyssä sekä maatalouskoulua Lyngdalissa. Yhdistys julkaisee lehteä nimeltä Sambåndet.

## Lähteet

## Aiheesta muualla
* Järjestön verkkosivut
Jean Martin de Ron

**Jean** (Johan) **Martin de Ron** (13. marraskuuta 1789 Tukholma – 20. helmikuuta 1817 Lissabon) oli ruotsalainen säveltäjä, klarinetisti ja fagotisti.

De Ron syntyi maasta muuttaneeseen ranskalaiseen hugenottiperheeseen. Hänen isänsä oli sotilasuraa varhain luonut, sittemmin kauppiaaksi siirtynyt Jacob De Ron (1739–1826), joka asettui Tukholmaan vuonna 1776. Hänen äitinsä oli Maria Charlotta von Breda (1762–1812), joka oli taiteilija Carl Fredrik von Bredan sisar. Carl Fredrik von Breda maalasi Jean Martin de Ronista vuonna 1802 muotokuvan, joka on Sinebrychoffin taidemuseon kokoelmissa Helsingissä.

De Ron kävi todennäköisesti reformoidun kirkon koulua, mutta sai myös laajaa musiikkikasvatusta. Musiikkitieteilijä Martin Tegenin mukaan hän opiskeli ainakin hovikapellimestari Joachim Nicolas Eggertin johdolla. De Ron työskenteli eri puolilla Eurooppaa matkustaessaan isänsä työn merkeissä. Hän asui vuosina 1810–1811 Amsterdamissa, mutta oli palannut Tukholmaan vuonna 1812 ja vietti vuonna 1813 aikaa Viipurissa. Matkojensa aikana De Ron teki yhteistyötä merkittävien paikallisten muusikoiden kanssa. 

De Ron saavutti sävellyksillään huomattavaa arvostusta elinaikanaan. Hänen teoksiaan kustansi Breitkopf & Härtel Leipzigissa. De Ron asui jonkin aikaa Portugalissa ennen kuolemaansa. Hän kiinnostui maan musiikkikulttuurista, jota esitteli eräissä musiikkilehteen *[[Allgemeine musikalische Zeitung]]* vuonna 1816 laatimissaan artikkeleissa. De Ron menehtyi tuberkuloosiin 27-vuotiaana. Hänen tuotantonsa koostuu ensisijaisesti kamarimusiikista. Hän sävelsi teoksia eri puhallinsoittimille, mutta laati myös kolme valmistunutta ja kaksi keskeneräisiksi jäänyttä jousikvartettoa. De Ronin tuotantoon kuuluu myös lauluja, joita hän paitsi sävelsi itse, myös sovitti. Lisäksi hän sävelsi konsertot klarinetille ja fagotille. Martin Tegenin mukaan Joseph Haydnin tuotanto ja Ludwig van Beethovenin varhaiset teokset vaikuttivat De Ronin musiikkiin samoin kuin hänen opettajansa Eggertin tuotantoon, varsinkin jousikvartettojen osalta. Säveltäjä, musiikkiteoreetikko Sven E. Svensson pani merkille Wolfgang Amadeus Mozartin ja esiromanttisen ranskalaisen sekä italialaisen musiikin merkittävästä vaikutuksesta huolimatta De Ronin tyylin yksilöllisyyden, edistyneen harmonian hyödyntämisen ja kehittyneen sävellystekniikan.

Vuonna 1900 Jean Martin de Ronin vanhemman veljen Gustafin lapsenlapsi Hélène de Ron lahjoitti säveltäjän käsikirjoitukset ja muut materiaalit silloiselle Ruotsin kuninkaallisen musiikkiakatemian kirjastolle, joka nykyään kuuluu Musik- och teaterbiblioteketiin.

## Lähteet
Joachim Nicolas Eggert

**Joachim Georg Nicolas Eggert** (25. helmikuuta 1779 Gingst – 14. huhtikuuta 1813 Kisa) oli ruotsalainen säveltäjä ja kapellimestari.

Eggert aloitti viulunsoiton opiskelun 11-vuotiaana ja sai sitten laajempaa musiikkiopetusta Johann Friedrich Dammasilta. Vuonna 1794 hän matkusti Stralsundiin opiskelemaan Friedrich Gregor Kahlowsin johdolla. Eggert keskittyi pääasiallisesti viulunsoittoon ja säveltämiseen. Hän oli Stralsundissa, kunnes muutti vuonna 1800 Braunschweigiin. Siellä hän vietti kaksi vuotta viimeistellessään opintojaan Ferdinand Fischerin, Markmann-nimisen opettajan ja erityisesti Friedrich Gottlob Fleischerin johdolla.

Eggert pääsi Mecklenburg-Schwerinissä hoviteatterin musiikilliseksi johtajaksi, jonka tehtävistä hän kuitenkin erosi puoli vuotta myöhemmin. Hän liittyi Stralsundissa vapaamuurareihin. Eggert asettui kuitenkin Tukholmaan, jossa hänet kiinnitettiin kuninkaallisen hoviorkesterin viulistiksi vuonna 1803. Myös hänen sävellyksiään alettiin julkisesti esittää. Vuonna 1807 Eggert valittiin Ruotsin kuninkaallisen musiikkiakatemian jäseneksi. Vuosina 1808–1811 hän toimi hovikapellimestarina. Hän johti usein omien teostensa esityksiä, mutta tutustutti tukholmalaista yleisöä myös Ludwig van Beethovenin varhaisiin sinfonioihin ja johti ensimmäisenä henkilönä Ruotsissa Wolfgang Amadeus Mozartin kokonaisen oopperan (*[[Taikahuilu]]*) 30. toukokuuta 1812.

Eggert toimi myös opetustehtävissä. Hänen sävellysoppilaidensa joukossa olivat Edmund Passy, Jean Martin de Ron ja Erik Drake. Kesäkuussa 1812 Eggert lähti Tukholmasta Saksaan. Hän keräili Erik Draken ja Leonhard Fredrik Rääfin kanssa kansanlauluja. Huhtikuussa 1813 hän kuoli 34-vuotiaana sairastuttuaan tuberkuloosiin. Eggertin musiikkityyli pohjautui wieniläisklassismiin, mutta siinä oli jo myös romantiikan piirteitä. Hän sävelsi muun muassa neljä sinfoniaa ja lisäksi ennätti luonnostella viidennen. Lisäksi Eggert sävelsi kamarimusiikkia, kuten jousikvartettoja, joita hän sai valmiiksi kaksitoista. Hän sävelsi musiikin näytelmiin *Mohrerna i Spanien* (1809) ja *Svante Sture* (1812).

## Lähteet

## Aiheesta muualla
* IMSLP: nuotteja
Energinet

**Energinet** on Tanskan valtiollinen, maan sähkön kantaverkosta ja kansallisesta maakaasun siirtoverkosta vastaava yhtiö. Yhtiö omistaa nämä siirtoverkot sekä ylläpitää ja kehittää niitä. Yhtiö toimii Tanskan ilmasto- ja energia-asioista vastaavan ministeriön () alaisuudessa. Energinetin päätoimipaikka sijaitsee Fredericiassa.

## Sähkön kantaverkko ja kansainväliset liitynnät
Tanskan sähkösiirron kantaverkko muodostuu noin 2&nbsp;900 kilometristä ilmassa kulkevia 132 kV, 150 kV, 220 kV ja 400 kV suurjännitelinjoja, sekä noin 3&nbsp;200 kilometristä meri- ja maakaapeleita sekä verkoston muuntaja-asemista. 

Tanska on jaettu sähkömarkkinoilla kahteen sähköalueeseen.

Energinet on osaltaan, osin yhteisyritysten avulla, vastuullinen Tanskan sähkösiirron yhteyksien kehittämisestä ja ylläpidosta naapurimaiden kantaverkkoihin. Nord Pool -sähköpörssin välityksellä sähköä myydään maasta toiseen. Tanskasta on useita rajojen ylittäviä maa- ja merikaapeliyhteyksiä naapurimaihin. 

## Maakaasun kansallinen siirtoverkko
Tanskan maakaasun pääsiirtoputkisto koostuu noin 861 kilometristä maahan kaivettua halkaisijaltaan 250-1016 millimetrin teräputkistoa. Verkosto pystyy kuljettamaan 8 miljoonaa Nm3 (normaalikuutiometriä) maakaasua vuosittain. Pääkaasuputkisto on liitetty Pohjanmeren maakaasukenttiin sekä Saksan ja Ruotsin kansallisiin maakaasun siirtoverkkoihin. Lisäksi Energinet on osallistunut yhdessä Puolan Gaz-System S.A.:n kanssa Baltic Pipe -maakaasuputken rakentamiseen. Syksyllä 2022 valmistuneella putkihankkeella siirretään norjalaista maakaasua tanskalaisille ja puolalaisille kaasumarkkinoille. 

Tyran kaasuntuotantoalue on ollut vuosia keskeinen maakaasun lähde Tanskan ja Ruotsin maakaasutarpeisiin. Vuosina 2019-2023/2024 Tyran tuotantoa uudistetaan. Väliaikaisesti kaasuntuonti Saksasta ja Norjasta on tärkeässä roolissa. Merkittävässä asemassa ovat myös kaasuvarastojen (Lille Torup ja Stenlille) käyttömahdollisuus sekä biokaasun paikallinen tuotanto. Tanskan kansallinen kaasuverkko yhdistyy alueellisten kaasuverkkojen välityksellä loppukäyttäjien jakeluverkoihin.  

Tanska on tehnyt periaatepäätöksen lopettaa maakaasun ja -öljyn etsintä merialueeltaan vuoteen 2050 mennessä. Maa tähtää kasvihuonekaasujen päästötaseen nollaamiseen tuohon vuoteen mennessä. 


Master-6.jpg|400 kilovoltin kantaverkkoa Tanskan keskiosissa (osuudella Kassø - Tjele‎).
Lillebalt in the Twilight - Denmark - 03.jpeg|Suurjännitelinja Vähän-Beltin salmen yli.
Gørløse substation DK 2012 D.jpg|Kantaverkon Gørløsen aliasema.


## Katso myös
*Nord Pool, Euronextin ja Pohjoismaiden ja Baltian maiden kantaverkkoyhtiöiden omistama sähköpörssi
*Fingrid, Suomi
*Gasgrid Finland, Suomi
*Svenska kraftnät, Ruotsi
*Statnett, Norja

## Lähteet

## Aiheesta muualla

* Data from the power system (Nordic Power System) - Pohjoismaisen sähköjärjestelmän reaaliaikainen tila: sähkön hinta eri sähköalueilla ja sähkönsiirto alueiden välillä  (statnett.no)
Keijukit

**Keijukit** (*Camptoloma*) on syyläjuurikasveihin (aiemmin naamakukkaiskasvit) kuuluva suku, jossa on kolme lajia. Ne esiintyvät toisistaan erillisillä alueilla pääosin Afrikassa. Kanariankeijukki (*Camptoloma canariense*) on varpu, joka esiintyy Kanariansaarilla. *Camptoloma lyperiiflorum* on yksivuotinen aavikkokasvi, joka esiintyy Pohjois-Somaliassa, Sokotran saarella, Jemenissä ja Omanissa. *Camptoloma rotundifolium* on varpumainen aavikkokasvi, joka esiintyy Lounais-Angolassa ja Namibiassa.

## Lähteet

## Aiheesta muualla
* Finto: Kassu – Kasvien suomenkieliset nimet: ''Camptoloma''
Piturit

**Piturit** (*Duboisia*) on koisokasveihin kuuluva suku, jossa on neljä lajia. Ne ovat puita ja pensaita, joita esiintyy Australiassa. Korkkipituri (*D. myoporoides*) esiintyy lisäksi Uudessa-Kaledoniassa.

## Lajit
* *[[Duboisia arenitensis]]*
* *[[tupakkapituri|Duboisia hopwoodii]]* – tupakkapituri
* *[[Duboisia leichhardtii]]*
* *[[korkkipituri|Duboisia myoporoides]]* – korkkipituri eli duboisia

## Lähteet

## Aiheesta muualla
* Finto: Kassu – Kasvien suomenkieliset nimet: ''Duboisia''
Lastamangrovet

**Lastamangrovet** (*Lumnitzera*) on kasvisuku, johon kuuluu kaksi lajia, jotka risteytyvät keskenään. Suvun lajit ovat ainavihantia mangrovepuita.

## Lajit
* punalastamangrove (*Lumnitzera littorea* (Jack) Voigt) – Esiintyy Kaakkois-Aasiasta Pohjois-Australiaan ja Tyynenmeren saarille (Melanesia ja Polynesia).
* valkolastamangrove (*Lumnitzera racemosa* Willd.) – Esiintyy Intian valtameren rannikoilla ja saarilla, Tyynenmeren itäreunalla Australiasta Koreaan.
* *Lumnitzera* × *rosea* C.Presl (puna- ja valkolastamangroven risteymä) 

## Lähteet

## Aiheesta muualla
* Finto: Kassu – Kasvien suomenkieliset nimet: ''Lumnitzera''
Business City

**Business City** on Lahdesta kotoisin oleva vuonna 2017 perustettu happoteknoa soittava yhtye. Yhtyeen tunnetuin kappale on ”Seppo Räty Berghainissa”.

Rauli Ylitalon ohjaama musiikkivideo ”Seppo Räty Berghainissa” voitti yleisöäänestyksen Oulun musiikkivideofestivaaleilla elokuussa 2021.

## Diskografia

### Albumit

* 2021: *Yks Yö Lahes* 
* 2023: *Lahti 2001* 
* 2024: *Reivi Eliitti* 
* 2026: *Reivauksen Suomen Mestaruus* 

### Singlet

* 2022: Business City & Eräkoira: *Yks Päivä Vesijärvellä* 
* 2022: Business City: *Anna rakas raju hetki* 
* 2022: Business City: *Jatkoninja* 
* 2023: Business City: *Olemme Reivi Eliitti* 
* 2023: Business City: *Viva Las Palmas* 
* 2023: Business City: *Seppo Räty Berghainissa (Junkkataxi Neuro Flip)* 
* 2024: Business City: *Monttuun asti (mukana VITUN ISO ROTSI & Jaakko Keso)* 
* 2024: Business City: *Yläkertaan / Mutter, der Mann mit dem Koks ist da* 
* 2024: Business City: *Lahti Means Business* 
* 2025: Business City: *Päivä pulkassa* 
* 2025: Business City: *Piiskaa* 
* 2025: Business City: *Kaupungin lapset / Meikän Mitsu* 
* 2025: Business City: *U666* 

## Lähteet
Niilin ritarikunta

**Niilin ritarikunta** () on egyptiläinen ritarikunta, joka perustettiin alun perin vuonna 1915, mutta sitä ei kuitenkaan lakkautettu kuningaskunnan mukana vuonna 1953. Monarkian aikana ritarikunnalla palkittiin sekä sotilaita että siviilejä, jotka olivat palvelleet valtiota tai kruunua jollakin poikkeuksellisella tavalla. Nykyään sitä jaetaan lähinnä valtionpäämiehille, kruununperillisille ja varapresidenteille. Sen voivat myös saada sellaiset ansioituneet Egyptin kansalaiset tai ulkomaalaiset, jotka ovat tehneet korvaamattoman palveluksen Egyptin tai ihmiskunnan eteen. Ritarikunnan suurmestarina toimii Egyptin presidentti, joka vastaa uusista nimityksistä.

Kunnianosoitusta jaettiin aluksi viidessä luokassa, mutta vuodesta 1926 lähtien luokkia on vain kaksi:

## Lähteet
Wadia Sabra

**Wadia Sabra** (; 23. helmikuuta 1876 Ain el Jdideh – 11. huhtikuuta 1952 Beyrouth) oli libanonilainen säveltäjä, pianisti ja musiikkitieteilijä. Hän sävelsi länsimaistyylistä taidemusiikkia, johon oli lisätty orientaalisen musiikin sävyjä.	

Sabra oli 16-vuotias saadessaan stipendin Pariisin konservatoriossa suoritettavia musiikin opintoja varten. Hänestä tuli Pariisin konservatorion kaikkien aikojen ensimmäinen libanonilainen opiskelija. Vuonna 1910 Sabra avasi Libanonin ensimmäisen konservatorion; se tunnettiin alun perin nimellä Dar Al Mousica, mutta sen asema kansallisena musiikkikonservatoriona (Conservatoire Libanais) virallistettiin 1920-luvulla. Vuonna 1927 Sabra sävelsi musiikin Libanonin kansallislauluun *[[Kulluna lil-watan lil-ula lil-alam]]*. Samana vuonna hän sävelsi ensimmäisen arabiankielisen oopperan. Sen nimi on käännetty englannin kielelle muotoon *The Two Kings*. Tämän teoksen lisäksi Sabra sävelsi kaksi muuta oopperaa: ranskankieliset oopperat *Les Bergers de Canaan* (1917) ja *L'Émigré* (1931). Sabran oopperat esitettiin Libanonissa moneen otteeseen. Niiden lisäksi hän sävelsi muun muassa operetteja ja pianokappaleita.

Ottomaanivalta päättyi Libanonissa vuonna 1918, joten Sabra oli mukana vaikuttamassa musiikillaan nuoren valtion identiteetin rakentamiseen. Häntä pidetäänkin Libanonin klassisen musiikkielämän perustajahahmona. Hän johti perustamaansa konservatoriota kuolemaansa saakka. Vuonna 2016 Sabran suku lahjoitti säveltäjän arkiston Centre du Patrimoine Musical Libanais'lle (CPML). CPML palkkasi baritoni Fady Jeanbartin tutkimaan arkistoa ja laatimaan ensimmäisen nykyaikaisen edition Sabran musiikista. Jeanbart on myös itse esittänyt Sabran musiikkia.

Sabra oli naimisissa Adèle Miskin kanssa.

## Lähteet

## Aiheesta muualla
* IMSLP: nuotteja
Al-Hussein bin Alin ritarikunta

**Al-Hussein bin Alin ritarikunta** () on jordanialainen ritarikunta, joka perustettiin vuonna 1949 kuningas Abdullah I:n käskystä vain kuukautta ennen hänen salamurhaansa. Sitä jaetaan ulkomaalaisille valtionpäämiehille. Ritarikunnan suurmestarina toimii Jordanian kuningas.

Kunnianosoitusta jaetaan kahdessa luokassa (ketju ja suurristi) ja ritarikunnan nauha on väriltään punaruskea:

*  ritarikunnan nauha

## Lähteet
Beta-karyofylleeni

**Beta-karyofylleeni** on terpeeni, joka on haihtuva öljy. Sitä löytyy kuusesta, männystä, mustaherukan lehdistä, mäkimeiramista, saksankirvelistä, siankärsämöstä, suomyrtistä, koiranputkesta ja väinönputkesta. Beta-karyofylleeniä on myös kannabiksessa. Se lievittää tulehduskipua ja parantaa selkärangan hermotulehdusta.

Kemiallinen rakennekaava on C15H24, moolimassa 204,4&nbsp;g/mol, sulamispiste 3 (vesi = 1,0&nbsp;g/cm3) ja CAS-numero 87-44-5.

## Lähteet

## Aiheesta muualla
* Käyttöturvallisuustiedote: β-Karyofylleeni
* PubChem: Caryophyllene 
* Human Metabolome Database (HMDB): beta-Caryophyllene 
* Food Component Database (FooDB): Caryophyllen-beta 
* Kyoto Encyclopedia of Genes and Genomes (KEGG): beta-Caryophyllene 
* Dr. Duke's Phytochemical and Ethnobotanical Databases: beta-Caryophyllene 
* PheroBase: Semiochemical - beta-caryophyllene
Voitto Pohjola

**Voitto Valmis Kalervo Pohjola** (6. marraskuuta 1913 Pori – 7. tammikuuta 1995 Pori) oli suomalainen paperi- ja konttoritarvikealan kauppias, yrittäjä ja yritysjohtaja, joka sai kauppaneuvoksen arvonimen.

Pohjolan vanhemmat olivat talonmies Juho Pohjola ja torikauppias Ida Liukkonen ja puoliso vuodesta 1943 opettaja Aliisa (Liisa) Rahikka. Pohjola kävi Porin Lyseota 1924–1927. Hän oli Keskinäisen Henkivakuutusyhtiö Suomen juoksupoika 1927–1933, minkkitarhan osakas Merikarvialla, A. Urhovaaran Kustannusliikkeen paperitavaroiden piirimyyjä 1941 ja vuodesta 1942 Tukkuliike Voitto Pohjolan, vuodesta 1958 Voitto Pohjola & Kumpp. ja vuodesta 1974 Voitto Pohjola Ky, toimitusjohtaja vuoteen 1979 ja hallituksen jäsen vuoteen 1984. Pohjolalla oli myös useita luottamustehtäviä. Kauppaneuvoksen arvonimen hän sai 1977. 

## Lähteet
Hyperosidi

**Hyperosidi** on fenoli, joka kuuluu flavonoideihin, Se on ominaisuuksiltaan antioksidantti ja antibakteerinen. Sitä on mesiangervossa, mustaherukan, omenapuun, pihlajan ja vadelman lehdissä, niittyhumalassa ja piharatamossa. Hyperosidia on myös orapihlajassa ja mäkikuismassa ja se on vaikuttavana aineena lääketehtaiden ja luontaistuotteiden valmistajien valmistamissa rohdosvalmisteissa.

Hyperosidin rakennekaava on C21H20O12, moolimassa 464,4&nbsp;g/mol, sulamispiste 232 - 233&nbsp;°C, kiehumispiste 872.63&nbsp;°C, tiheys 1.879&nbsp;g/cm3 (vesi = 1,0&nbsp;g/cm3) ja CAS-numero 482-36-0. 

## Lähteet

## Aiheesta muualla
* Käyttöturvallisuustiedote: Hyperosidi 
* PubChem: Hyperoside 
* Human Metabolome Database (HMDB): Quercetin 3-galactoside 
* Food Component Database (FooDB): Hyperin 
* Kyoto Encyclopedia of Genes and Genomes (KEGG): Hyperin 
* Dr. Duke's Phytochemical and Ethnobotanical Databases: Hyperoside
Länsi-Jaavan maanjäristys 2022

**Länsi-Jaavan maanjäristys** tapahtui 21. marraskuuta 2022 lähellä Cianjuria, Länsi-Jaavalla, Indonesiassa. Tiistai-iltaan 22.11. mennessä kuolonuhreja oli todettu 268 ja loukkaantuneita 1 083. Yli 50 000 ihmistä joutui jättämään kotinsa. Maanjäristyksen voimakkuus oli 5,6 momenttimagnitudia.

Maanjäristys tuntui myös 100 kilometrin päässä pääkaupungissa Jakartassa, Bekasissa sekä Bogorissa.

## Lähteet
Warren Schatz (vuoden 1972 albumi)

**Warren Schatz** on yhdysvaltalaisen muusikko-levytuottaja Warren Schatzin Suomessa vuonna 1972 tekemä studioalbumi. Se koostuu Schatzin omista purukumipoptyylisistä kappaleista, Jukka Kuoppamäen lauluista Schatzin englanninnoksina sekä muiden englanninkielisten tekijöiden kappaleista. Warren Schatz tuotti albumin itse Love Recordsille. Monien kappaleiden taustat hankittiin ulkomailta (Schatz oli tuolloin yhdysvaltalaisen Trilogy-levy-yhtiön johtajia), mutta joidenkin kappaleiden taustalla soittavat suomalaismuusikot. Levynkannessa Schatz kiittelee erityisesti Jukka Kuoppamäkeä albumin tekemisestä mahdolliseksi.

*Helsingin Sanomien* Julius Heikkilä kirjoitti uutuusalbumin avaavan Schatzin musiikillista maailmaa helposti, mutta jäävän kuitenkin yleisvaikutelmaltaan jotenkin teolliseksi pop-sarjatuotannoksi huolimatta taitavista muusikoista ja Schatzin persoonallisesta lauluäänestä.

Albumi julkaistiin eri levymerkeillä myös Ruotsissa, Alankomaissa, Saksassa, Puolassa, Romaniassa ja Brasiliassa.

## Kappaleet
### A-puoli
# 
# 
# 
# 
# 
# 

### B-puoli
# 
# 
# 
# 
# 

## Lähteet
Simo Teperi

**Simo Teperi** (s. 11. toukokuuta 1993 Säkylä) on suomalainen jääkiekkoanalyytikko ja haavipallon maajoukkuepelaaja. Teperi on toiminut Rauman Lukon analyytikkona kaudesta 2018-19 alkaen. Koulutukseltaan Teperi on tilastotieteiden maisteri. Teperi voitti jääkiekon SM-kultaa Lukon kanssa kaudella 2020-21.

## Lähteet
Eero Mattinen

**Eero Herman Mattinen** (25. helmikuuta 1917 Lehtimäki – 11. toukokuuta 1979 Tampere) oli suomalainen yritysjohtaja, joka sai kauppaneuvoksen arvonimen.

Mattisen vanhemmat olivat herastuomari Herman Mattinen ja Hilda Karoliina Ylitupa ja puoliso vuodesta 1939 Sanni Maria (Maija) Myllykangas. Mattinen tuli ylioppilaaksi 1937 ja valmistui valtiotieteen kandidaatiksi Helsingin yliopistosta 1951. Hän oli Syreenin Tehtaat Oy:n prokuristi Teuvalla 1938–1941, sanomalehti *[[Pohjalainen|Vaasaa]]* kustantaneen Vaasa Oy:n palveluksessa vuodesta 1941 ja yhtiön konttoripäällikkö 1943–1954 sekä muun muassa *[[Aamulehti|Aamulehden]]* kustantajan Tampereen Kirjapaino Oy:n isännöitsijä 1954–1956 ja toimitusjohtaja vuodesta 1956 aina kuolemaansa asti. Mattisella oli myös monia oman alansa ja muita luottamus- ja asiantuntijatehtäviä. Sotilasarvoltaan hän oli reservin majuri (1968). Kauppaneuvoksen arvonimen Mattinen sai 1977.
 
## Lähteet
Mauri Perälä

**Mauri Gunnar Perälä** (13. toukokuuta 1915 Teuva – 22. toukokuuta 2008 Kauhajoki) oli suomalainen yrittäjä ja yritysjohtaja, joka sai talousneuvoksen ja kauppaneuvoksen arvonimet.

Perälän vanhemmat olivat maanviljelijä Uuno Vieno Perälä ja Hulda Ulrika Salo ja puoliso vuoteen 1999 Sirkka Sofia Vuorinen. Perälä kävi kansakoulun ja Jurvan kotiteollisuuskoulun 1932–1934. Hän oli M. Perälän Huonekalu-, Väriliike ja Verhoomon omistaja ja johtaja Kauhajoella vuodesta 1945, K. Perälän Huonekaluliikkeen johtaja Seinäjoella vuodesta 1958, Perälä-Yhtymä M. Perälä ja kumpp. Huonekalutehtaan, vuodesta 1977 Perälä-Yhtymä Oy, toimitusjohtaja vuodesta 1960, V. Perälän Huonekalu- ja Väriliikkeen johtaja Kurikassa vuodesta 1963 ja Möbeljattan Huonekaluverhoomon hallituksen puheenjohtaja vuodesta 1970. Kauhajoen kunnanvaltuuston jäsen Perälä oli  1961–1972 ja kunnanhallituksen jäsen 1961–1968. Hänellä oli myös lukuisia muita luottamustehtäviä. Sotilasarvoltaan Perälä oli reservin vääpeli (1968). Hän sai talousneuvoksen arvonimen 1967 ja kauppaneuvoksen arvonimen 1977. 

## Lähteet
ANSI C

**ANSI C** on ANSI-standardi C-kielelle.

ANSI C korvasi aiemman K&R C -version, joka syntyi Brian Kernighanin ja Dennis Ritchien toimesta ennen varsinaista standardia. Kernighan ja Ritchie julkaisivat vuonna 1978 kirjan *[[The C Programming Language]]*, jossa K&R-versio kielestä oli *approksimaatio* standardille, mutta tarve muodolliselle standardille oli ilmeinen vuonna 1982. Vuonna 1982 käytössä ollut versio ei ollut sama kuin kirjassa kuvattu ja eri kääntäjissä ei ollut mukana uusimpia muutoksia. K&R ei ollut myöskään riittävän tarkka monissa kielen yksityiskohdissa. Myöskään Stephen Johnsonin Portable C Compiler ei enää ollut sopiva referenssikääntäjänä.
Myös kielen käyttö projekteissa, joita koskivat kaupalliset ja valtion hallinon sopimukset aiheutti paineita standardin muodostamiselle.
Vuonna 1983 ANSI perusti X3J11-komitean stadardoimaan C-kieli. 
ANSI X3.159-1989 -standardi hyväksyttiin 14. joulukuuta 1989 ja julkaistiin keväällä 1990. ANSI-standardi korvattiin kansainvälisellä ISO-standardina (ISO C) nimellä ISO/IEC 9899:1990, joka oli ISO/IEC JTC 1 -ryhmän työtä. Standardit erotetaan myös nimillä C89 ja C90.

X/Open käyttää standardointia edeltävästä versiosta tietyissä yhteyksissä termiä X/Open C.

Myöhemmin standardista on julkaistu useita päivitysversioita:
* ISO/IEC 9899:1990/Amd 1:1995, Amendment 1 (C95)
** ISO/IEC 9899:1990/Cor 1:1994
** ISO/IEC 9899:1990/Cor 2:1996
* ISO/IEC 9899:1999, C99
** ISO/IEC 9899:1999/Cor 1:2001
** ISO/IEC 9899:1999/Cor 2:2004
** ISO/IEC 9899:1999/Cor 3:2007
* ISO/IEC 9899:2011, C11
** ISO/IEC 9899:2011/Cor 1:2012
* ISO/IEC 9899:2018, C18
* tuleva versio on C23 (ISO/IEC CD 9899)

## Muutokset aiempaan
ANSI C -versiossa on useita eroja K&R C -versioon, joita ovat esimerkiksi funktioiden prototyyppien käsittelyssä, esikääntäjän toiminnan määrittelyssä ja uudet avainsanat. Yhteenveto K&R ja ANSI -versioiden eroista on lueteltu *The C Programming Language* -kirjan toisessa painoksessa (*Second Edition*, 1988). Standardissa C-kieleen on otettu eräitä vaikutteita C++-kielestä (muun muassa `const`-käyttö ja prototyyppien käsittely).

## Lähteet